। हाथी
क्रोध से सूँड़ फटकारता चला आता था । संयोगवश भागनेवालों में से किसी का एक बालक सड़क पर छूट गया था । हाथी उसके बिलकुल पास पहुँच गया और उसको चीर कर फेंकना ही चाहता था कि चट किसी ओर से एक मनुष्य फुरती के साथ दौड़ा आया और उस लड़के को गोद में लेकर किनारे निकल गया । जब हाथी दूर निकल गया तब लोग धन्य धन्य करते हुए उसके पास इकट्ठे हुए। राजपूत भी कोने में से निकलकर वहाँ पहुँचा। निकट जाने पर उसे विदित हुआ कि वह मनुष्य जिसने उस बालक की इस वीरता के साथ प्राण-रक्षा की थी वही दूसरा राजपूत था जिसके वध की इच्छा से वह निकला था । यह देखते ही उसकी आँखों में आँसू आ गया और वह उसके गले से लिपटकर कहने लगा "भाई ! मैं आज तुम्हारा प्राण लेने के लिये निकला था, पर तुम्हें इस वीरता के साथ जीवन-दान देते देख मेरी आँख खुल गई । तुम्हारे ऐसे धर्मवीर के प्रति दुर्भाव रखना अधर्म है " । मेरी समझ में तो इस राजपूत की वीरता उन राजपूतों से कहीं बढ़ चढ़कर थी जो रणक्षेत्र में गर्व के साथ शत्रुओं के हृदय में चमचमाते हुए भाले भोंकत्ते हैं। दूसरों की रक्षा के लिये अपनी रक्षा का ध्यान न रखने का जो महत्त्वपूर्ण दृष्टांत इस राजपूत ने दिखलाया वही धर्मवीरता का चरम लक्षण है। असहाया सीताजी को जब दुष्ट रावण रथ पर चढ़ाकर लिए
जा रहा था तब जटायु से न देखा गया। जबतक उसके शरीर
में प्राण रहा तब तक वह अन्याय का दमन करने के लिये सीता जी को छुड़ाने के लिये लड़ता रहा । इस प्रकार के उत्कट और भयानक रूप में अपनी वीरता प्रकट करने का अवसर तो शायद हमें न मिले पर यदि हममें उसका भाव तो हमें उसके प्रदर्शन के बहुत से अवसर घर में, समाज में, नित्य के व्यवहार में, मिल सकते हैं ।
वीरता का एक और दृष्टांत लीजिए। किसी टापू में एक बड़ी सेना उतरी थी । सेना-नायक को मालूम हुआ कि उस टापू में कुछ दिनों से घड़ियाल की तरह का एक महा भयंकर जंतु आता है जो लोगों को पकड़ पकड़ कर खा जाया करता है। सेना-नायक ने उसे मारने की आज्ञा दी । बहुत से वीरों ने उसके मारने का उद्योग किया पर वे सबके सब उसके मुँह में चले गए। अंत में सेना नायक ने हार कर आशा दी - "जाने दो उसके मारने का प्रयत्न न करो" । सेना में एक वीर युवक था । उसे यह श्राज्ञा पसंद न आई क्योंकि वह उस भीषण जंतु को, जिसने इतने मनुष्यों के प्राण लिए थे, मार कर यश और अनुग्रह प्राप्त करना चाहता था। उसने उस भीषण जंतु की एक मूर्ति बनाई, अपने दो कुत्तों को उसके पेट पर आक्रमण करना सिखाया और अपने घोड़े को उसके सामने ठहरने का अभ्यास कराया । जब वह पूरी तैयारी कर चुका तब वह उस जंतु की कंदरा की ओर गया। उसने तुरंत अपने कुत्तों को उस पर छोड़ दिया और आप भाले से उसे मारने
लगा। अंत में वह जंतु मर गया । जब यह संवाद उस टापू में फैला तब वहाँ के निवासी उसे बड़े आदर और धूमधाम के साथ उसके सेनानायक के पास ले गए। सेनानायक उससे कुछ रुखाई के साथ मिला और त्योरी चढ़ा कर बोला- "धर्मवीर का पहला कर्त्तव्य क्या है ?" उस युवक ने 